AFRIKAANSE OPSOMMING: Die studie ondersoek 'n praktiese raamwerk vir die beskrywing en analise van tekste, maniere vir die beskrywing van verskille tussen tekste soos voorgestel deur Wallace, en die integrasie van die verskillende beskrywings van tekste. Die vlakke van teksanalise en die teoretiese basis van die analitiese prosedure word bespreek. Die laaste deel van hierdie bespreking skenk aandag aan perspektiewe oor die onderrig van leesvaardigheid in die Uitkoms-gebaseerde kurrikulum vir die leerveld tale, geletterdheid en kommunikasie (sien Bylae B). In die volgende deel van die studie word 'n analise gedoen van Xhosa BONA tydskrifartikels, wat begin met 'n rekapitulasie van die raamwerk vir die analise van tekste. Hierdie raamwerk sluit elemente in soos diskoerstipe en genre, retoriese funksies en taalkeuse as 'n refleksie van die skrywer se kommunikatiewe doelstellings. Elke artikel word ontleed volgens die analitiese raamwerk van Davies. Die laaste deel van die studie ondersoek die verband en betekenis van Davies se leesmodel vir die onderrig van lees volgens die vereistes van die Uitkoms-gebaseerde kurrikulum.